La noce comique (Canchon)

La noce comique ch'est ène vièle canchon du Vimeu.

LA NOCE COMIQUE La Picardie : littéraire, historique et traditionniste / Paul Maison,
directeur, 15 éd moai 1901 , parge 245 

M'tante Marie a marié s'file,Courte et groche et mal habile,
Aveuc un jonn' provinchot,Ah ! riguinguette,
Aveuc un jonn' provinchot,Ah ! riguingo.

Comme is allouaitt't à ch' l'église,I courouaitt' t-té comm' des biques,
Quate à quate aveuc leurs pourchieux,Ah ! riguinguette,
Quate à quate aveuc leurs pourchieux,Ah ! riguingo.

Quaind cho fut pou leu mett' à tabe,Ches poux is courouaitt't quate à quate,
Et ches piots après ches gros,Ah ! riguinguette,
Et ches piots après ches gros,Ah ! riguingo,

Is ont bu, pour de l'bouenn' bière,De l'pichade ed' vieuille graind'mère,
M'sieu l'tchuré n' n' o bu six pots,Ah ! riguinguette,
M'sieu l'tchuré n' n' o bu six pots,Ah !  riguingo,

Is ont yeu, pou r'pas d'.mariage,Un pot au fu d'vieuilles cornailles,
Et ch'marié i miait ches os,Ah ! riguinguette,
Et ch' marié i miait ches os,Ah ! riguingo.

Ch' marié, qui n'est mi honnête,II o tchié par el' fernète
D'sur el' têt' de m' n'onq' Jacquot,Ah ! riguinguette,
D'sur el' têt' de m' n'onq' Jacquot,Ah ! riguingo.

M' n'onq' Jacquot criouait tout heut :« Vlo qu'i pleut des gros morcieux,
J'ai du bren plein mein capieu,Ah !  riguinguette,
J'ai du bren plein mein capieu,Ah ! riguingo.

(Recueilli d'après une tradition orale du Vimeu.)
 Notes pi référinches 
 Source gallica.bnf.fr / Bibliothèque nationale de France
catégorie:Canchon